આ કેસમાં પતિ તરફથી થયેલી પિટિશનમાં બાળકનો મુદ્દો ઉપસ્થિત કરાયો હતો. એટલું જ નહીં બાળક તેની માતા(અરજદારની પત્ની) સાથે સુરક્ષિત નહીં હોવાનું અને તેની જાનને ખતરો હોવાની ભીતિ પણ તેણે કોર્ટ સમક્ષ દર્શાવી હતી. તેથી કોર્ટ આ કેસમાં બાળકના હિતમાં કોઇ સમજુતી થઇ જાય તેવા આશય સાથે માતાને કોર્ટમાં હાજર રાખવા ઇચ્છતી હતી. જો કે, અગાઉ નોટિસ છતાંય પત્ની હાજર રહી નહોતી. પરંતુ ત્યારબાદ પત્નીએ કોર્ટ સમક્ષ ઉપસ્થિત રહીને પતિ ત્રાસ આપતો હોવાનું અને અનેક અસામાન્ય હરકતો કરતો હોવાનું જણાવ્યું હતું.